 Kenneth OkonkwoKenneth Okonkwo na-azọ gọvanọ Enugwu nokpuru pati APCOnye na-eme ihe nkiri bụ Kenneth Okonkwo nke e ji Andy Okeke mara ekpebiela na ya ga-azọ ọchịchị ọkwa Gọvanọ Enugwu steeti nafọ 2019.Kenneth bụ onye Nsukka dị nEnugwu gwara BBC Igbo na ọ bụ mmasị ya ime ka Enugwu steeti ga niru dịka ọrụ nkiri ha bidoro na Naịjirịa si gaa niru.Kenneth so na ndị mere ka ọrụ nkiri Naịjirịa bụrụ ihe na-ewuewu na mba ụwa dịka o sonyere na ihe nkiri e mere nasụsụ Igbo a kpọrọ, Living in Bondage.Kenneth Okonkwo kọwara BBC Igbo na ihe nkiri ọ na-eme bidoro ka ihe egwuregwu na ihe iji nwe aṅụrị na abụghị akaọrụ mana ọ gara nke ọma bụrụ ihe mepụtara ihu Naịjirịa.O kwuru na dịka ya siri ga nihu nọrụ nkiri ka ya siri chọọ ime ka Enugwu steeti gaa nihu.Kenneth katọrọ ọchịchị Gọvanọ Ifeanyi Ugwuanyi bụ aka na-achị Enugwu steeti kwuo na ndị Nsukka anaghị enwe aṅụrị nọchịchị ahụ.Ọ gwara BBC Igbo na ị afọ anọ ka ya chọrọ ịchị.Ọ na-azọ ọchịchị nokpuru pati ndị APC.Akụkọ ndị ga-amasị gị:Oscars 2018: Netiti Afrịka na NaịjirịaAnwụchiela onye ohi akara ATMOnyeisiala Buhari ga-aga Taraba SteetiIhe ndị ị na-amaghị maka Kenneth Okonkwo1. Ọ bụ onye Nsukka dị nEnugwu steeti.2. O mere agwa Andy Okeke nihe nkiri a na-akpọ Living in Bondage nke e mepụtara nafọ 1992.3. Ọ bụ onye ọkaiwu, ọ gụrụ akwụkwọ na mahadum UNN nakwa UNILAG.4. Ọ lụrụ nwa ụkọchukwu ya nafọ 2000 mana ha gbara onwe ha alụkwaghị m nafọ 2002.5. Ọ mụrụ ọkpara ya nafọ 2016 ka ọ gasịrị afọ itoolu ọ lụrụ nwunye ya nke abụọ bụ Ifeoma Okonkwo.Kenneth esonyela ndị na-eme onyonyo bara ndọrọndọrọ ọchịchịKenneth nwere nkwado aka chịburu Enugwu bụ Sullivan ChimeNdị na-eme ihe nkiri na Nollywood dịka Desmond Elliot, Kate Henshaw na ọtụtụ ndị ọzọ esirila na ihu TV banye ọrụ gọọmenti na steeti ha dị icheiche.Kenneth Okonkwo gwara BBC Igbo na ya nwere ntụkwasị obi na ndị Enugwu ga-akwado ya dịka aka chịburu Enugwu Sullivan Chime kwadoro ya.Naka nke ọzọ, onyeisi pati APC nEnugwu steeti bụ Ben Nwoye kwuru na Kenneth pụrụ imeri ntuliaka nafọ 2019.Gọvanọ Ifeanyi Ugwuanyi nọ pati PDP dịka ọchịchị ya ugbua bụ nke mbụ. 